मलिकपुर कांप्लेक्स में लगेगा 100 फीट ऊंचा तिरंगा
मलिकपुरमें नए बने एडमिनिस्ट्रेटिव कांप्लेक्स परिसर में अब 100 फीट ऊंचा तिरंगा झंडा लगाया जाएगा। इसके लिए कांप्लेक्स में बाबा साहिब अंबेडकर के स्टेच्यू पार्क में जगह निर्धारित की गई है। मंगलवार को प्रोग्रेसिव पठानकोट की मीटिंग में डीसी अमित कुमार ने इस पर चर्चा की। डीसी ने बताया कि नेशनल फ्लैग का प्रोजेक्ट जल्द ही पूरा कर लिया जाएगा। प्रोग्रेसिव पठानकोट की वेबसाइट भी जल्द ही तैयार की जाएगी। उन्होंने बताया कि स्किल डेवल्पमेंट के लिए जिले में खाली हुए सरकारी दफ्तर में प्रोजेक्ट शुरू कर बच्चों को प्रशिक्षण दिया जाएगा। मीटिंग में चिल्ड्रन होम, मशवरा प्रोजेक्ट और सांझ सवेर प्रोजेक्ट पर भी चर्चा की गई। इस मौके पर सहायक कमिश्नर जनरल अशोक कुमार, एसडीएम पठानकोट सुरिंद्र सिंह, सिविल सर्जन डाॅ. नरेश कांसरा, एसएमओ डाॅ. भूपिंद्र सिंह, आईटीआई ब्वायज के प्रिंसिपल हरीश मोहन, एक्सईएन नरेश महाजन, मुख्य खेतीबाड़ी अफसर डाॅ. हरिंद्र सिंह बैंस, ब्लाक डाॅ. अमरीक सिंह, डिप्टी जेल सुपरिटेंडेंट, अमन ठाकुर, अनिल बांसल, राम लुभाया मौजूद थे।
bho_Deva hin_Deva